Publication: Magyar Közlöny
Issue: MK-2008-23 (Year: 2008, Number: 23)
Era: 2004-2010
Section: az államtitkárok jogállásáról szóló 2006. évi LVII. törvény (a továbbiakban: Tv.)
Paragraph Index: 218

7. Munkabizottságok A miniszter feladat- és hatáskörébe tartozó vagy azt érintő egyes, meghatározott feladatok ellátására (döntés-előkészítés, javaslattétel, szervezés, koordináció stb.) a minisztériumban a következő munkabizottságok működnek: 1) Stratégiai Előkészítő Bizottság Fő feladata a Stratégiai Értekezlet feladatkörébe tartozó kérdések előzetes megtárgyalása, illetve a Stratégiai Értekezlet számára előterjesztések készítése. A Stratégiai Előkészítő Bizottság vezetője a Stratégiai Főosztály vezetője, állandó tagjai az államtitkárság, a szakállamtitkárságok, a Miniszteri Kabinet, a Kommunikációs Főosztály és a Stratégiai Főosztály egy-egy képviselője. A Stratégiai Előkészítő Bizottság üléseire a Bizottság vezetője meghívhatja a főosztályok képviselőit, illetve a tárgyalt napirend szakértőit. A Bizottság szükség szerint ülésezik, az üléseket a Stratégiai Főosztály szervezi. 2) Társasági és Intézmény-felügyeleti Bizottság A Társasági és Intézmény-felügyeleti Bizottság (továbbiakban: TIB) vezetője a Társasági és Intézmény-felügyeleti Főosztály vezetője, állandó tagjai a Társasági és Intézmény-felügyeleti Főosztály, a Jogi Főosztály, a Költségvetési Főosztály a Humánigazgatási Főosztály és a Miniszteri Kabinet vezetői vagy az általuk kijelölt köztisztviselő. A Bizottság üléseire a tárgyalt témáktól függően más is meghívható. A TIB ügyrendjét a miniszter hagyja jóvá. A TIB kizárólagos hatásköre: - a társaságokkal – kivétel a Magyar Fejlesztési Bank Részvénytársaság (a továbbiakban: MFB) és az MFB cégcsoportba tartozó társaságok – kapcsolatosan kiadni tervezett tulajdonosi határozatok és a közgyűlésen, taggyűlésen való részvételre feljogosító mandátumok, valamint - a 6. számú függelékben felsorolt valamennyi intézmény vonatkozásában kiadni tervezett intézmény-felügyeleti jogkörben előkészített határozatok – így különösen szervezeti döntések elrendelése, személyi kérdések (a költségvetési szerv vezetőjének kinevezése, felmentése, teljesítmény-kiírás kitűzése, részére jutalom kifizetésének engedélyezése), létszámok jóváhagyása, létszámváltozások elrendelése, elemi költségvetés jóváhagyása, elemi beszámolók elfogadása, az intézmény szervezeti és működési szabályzatának jóváhagyása – valamint a Kormány részére szóló javaslatok megtárgyalása, illetve – a szakállamtitkárok TIB ülést megelőzően kialakított véleményének figyelembevételével – miniszteri jóváhagyásra történő előkészítése. A TIB-döntés előkészítésében közvetlenül érintett főosztályok feladata: A főosztály szakmai felelősségébe tartozó – a miniszter vagyonkezelési felelősségébe tartozó társaságok, illetve a miniszter által felügyelt, illetve irányított 2008/23. szám intézmények Tulajdonosi és Intézmény-felügyeleti Bizottság napirendjére kerülő, miniszteri döntések előkészítését célzó – előterjesztések határidőre történő véleményezése, valamint a TIB ülésein ezen napirendi pontok megvitatásán a főosztály személyes képviseletének biztosítása. 3) Közbeszerzési Bizottság A Közbeszerzési Bizottság működéséről külön miniszteri utasítás rendelkezik. 4) Kijelölési Bizottság I. A Kijelölési Bizottság külön miniszteri rendelet alapján működik. 5) Kijelölési Bizottság II. A Kijelölési Bizottság külön miniszteri rendelet alapján működik. 6) Kijelölési Bizottság III. A Kijelölési Bizottság külön miniszteri rendelet alapján működik. 7) Nemzeti Minőségi Díj Bizottság A Nemzeti Minőségi Díj Bizottság külön miniszteri rendelet alapján működik. 8) Kitüntetési Bizottság Feladata a miniszter által adományozható elismerések elbírálásának előkészítése. Vezetője az államtitkár, tagjai: a Miniszteri Titkárság, Miniszteri Kabinet és a Humánigazgatási Főosztály által kijelölt egy-egy fő (állandó tagok). A Bizottság munkájába eseti meghívottként bárkit meghívhat. 9) Logisztikai Irányító Testület A Logisztikai Irányító Testület (továbbiakban: LIT) fő feladata a logisztikát érintő stratégiai, illetve aktuális ügyek megvitatása, a minisztérium egységes álláspontjának kialakítása, döntések meghozatala, illetve azok végrehajtásának ellenőrzése. A LIT elnöke a Gazdaságfejlesztési Szakállamtitkár. Állandó tagjai az Infrastruktúra Ügyekért Felelős Szakállamtitkár, a Nemzetközi Gazdasági Kapcsolatokért felelős Szakállamtitkár, az Üzleti Környezet Fejlesztése Főosztály vezetője, és a Miniszteri Kabinet képviselője. Ideiglenes tag: napirendtől függően szakmai referensek, szakmai partnerszervezetek képviselői, illetve külső szakértők. A Testület havi rendszerességgel ülésezik, az üléseket a Gazdaságfejlesztési Szakállamtitkárság Titkársága szervezi. A Testület döntés-előkészítő szerve az Operatív ülés, amely a LIT üléseket követő 2. héten ülésezik. 2008/23. szám 10) K+F Konzultatív Testület A Konzultatív Testület feladata a minisztérium kutatás-, fejlesztés- és innovációpolitikájának egyeztetése, döntések meghozatala, ellenőrzése, illetve a K+F+I stratégia végrehajtása. A Konzultatív Testület elnöke a Gazdaságfejlesztési Szakállamtitkár. Állandó tagok: Gazdaságfejlesztési Szakállamtitkár, Miniszteri Kabinet megbízott delegáltja, NKTH elnök, KUTIT elnök, az Innovációs és K+F Főosztály vezetője. Témától függően a Testület kiegészülhet eseti meghívottakkal. A Testület hetente ülésezik. A titkársági feladatokat a Gazdaságfejlesztési Szakállamtitkárság Titkársága látja el.

Source: https://magyarkozlony.hu/hivatalos-lapok/994d2869f2401896c3b0bf3dcf66701b3da9a7d4/dokumentumok/03d45a007919d269826efe986f90348bb0914fa4/letoltes